JAS รูด 15.14% จากแรงเทขายทำกำไรหลังราคาหุ้นปรับตัวขึ้นแรงก่อนหน้านี้
JAS รูด 15.14% จากแรงเทขายทำกำไรหลังราคาหุ้นขึ้นแรงก่อนหน้านี้ โดยปิดตลาดภาคเช้าราคาอยู่ที่ 7.85 บาท ลบ 1.40 บาท หรือ 15.14% สูงสุดที่ 9.40 บาท ต่ำสุดที่ 7.75 บาท มูลค่าซื้อขายที่ 3.17 พันล้านบาท
11 พ.ย. 2559

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ปิดตลาดภาคเช้าราคาอยู่ที่ 7.85 บาท ลบ 1.40 บาท หรือ 15.14% สูงสุดที่ 9.40 บาท ต่ำสุดที่ 7.75 บาท มูลค่าซื้อขายที่ 3.17 พันล้านบาท ขณะที่ดัชนีตลาดหุ้นไทยโดยรวมลบ 0.81%

ทั้งนี้ปัจจัยที่ส่งผลให้ราคาหุ้น JAS ปรับตัวลงแรงในวันนี้คาดว่าเกิดจากการที่นักลงทุนขายทำกำไรหลังราคาหุ้นมีการปรับตัวเพิ่มขึ้นอย่างต่อเนื่องนับตั้งแต่ราคาหุ้นอยู่ที่ระดับ 7.95 บาท เมื่อวันที่ 27 ต.ค.59